class 11th student murdered in Delhi, accused get idea from the tv show crime petrol - दिल्ली में 11वीं के छात्र की हत्या, आरोपियों को टीवी सीरियल क्राइम पेट्रोल देखकर आया था आइडिया
किडनैपर ने जतिन को रिहा करने के एवज में 20 लाख रुपये की मांग की. परिवार अचानक से सदमे में आ गया, तुरंत पुलिस को इस किडनैपिंग की जानकारी दी गई.
Reported by: मुकेश सिंह सेंगर, Updated: 30 अक्टूबर, 2017 8:15 PM
आकाश ने पुलिस को बताया कि ये पूरी साजिश नवीन ने की थी
क्राइम पेट्रोल के एपिसोड की तर्ज पर घटना को किडनैपिंग से जोड़ दिया गया
पुलिस ने आरोपियों की निशानदेही पर जतिन का शव बरामद कर लिया
राजधानी दिल्ली में ग्याहरवीं क्लास के एक छात्र के क़त्ल का मामला सामने आया है. दरअसल दिल्ली के महरौली इलाके में रहने वाला जतिन गोयल शनिवार की शाम को शनि धाम मंदिर जाने के लिए घर से निकला था. लेकिन जब जतिन रात तक घर नहीं लौटा तो घरवालों ने उसके फ़ोन पर फ़ोन किया. पहले तो फ़ोन कट गया, लेकिन उसके बाद तभी उसी के फ़ोन से एक फ़ोन आया. ये फ़ोन किडनैपर ने किया था. किडनैपर ने जतिन को रिहा करने के एवज में 20 लाख रुपये की मांग की. परिवार अचानक से सदमे में आ गया, तुरंत पुलिस को इस किडनैपिंग की जानकारी दी गई. पुलिस ने मामला दर्ज कर जांच शुरू की. पुलिस ने पहले जिस नंबर से फ़ोन आया था उसकी लोकेशन ट्रेस की, लोकेशन ट्रेस करते समय पुलिस को जतिन की स्कूटी बरामद हो गई.
आकाश ने पुलिस को बताया कि ये पूरी साजिश नवीन ने की थी, जिसमें इन्होंने एक नाबालिग को साथ में मिलाया था. पुलिस ने आकाश की निशानदेही पर नवीन को गिरफ्तार कर लिया. इतना ही नहीं, पुलिस को जांच के दौरान ये पता चला था कि बुलेट पर 'जाट' लिखा था. आकाश ने जाट वाले स्टिकर को हटा दिया था, जो कि पकड़े जाने के बाद उसकी जेब से बरामद हो गया. जब पुलिस ने नवीन से पूछताछ की तो उसने बताया कि वो भी पहले उसी स्कूल में पढ़ता था जिसमें जतिन पढ़ता है. इसी स्कूल में नवीन की एक दोस्त भी पढ़ती है. उसने नवीन को बताया कि जतिन कई दिनों से उससे बात करने की कोशिश कर रहा है. बस इसी बात पर नवीन ने जतिन को सबक सिखाने की ठान ली.
VIDEO: दिल्ली में 9वीं क्लास के छात्र की हत्या, तो रोहतक में छात्रा को सरेआम मारा थप्पड़
नवीन ने अपने साथ आकाश और एक नाबालिग को मिलाया. शनिवार शाम को जब जतिन शनि मंदिर जाने के लिए निकला तो तीनों ने समोसा खिलाने के बहाने उसे साथ बुलाया और फिर छतरपुर के पास एक फार्म में ले गए. वहां तीनों ने मिलकर जतिन का मर्डर कर दिया. इसके बाद लाश को एक जंगल में छिपा दिया. लेकिन अब इन तीनों को डर था कि ये कहीं पकड़े ना जाएं तो इन्होंने क्राइम पेट्रोल के एपिसोड की तर्ज पर इस पूरी वारदात को किडनैपिंग से जोड़ दिया. इन्होंने जतिन के घर पर फ़ोन कर 20 लाख की मांग की. पुलिस ने आरोपियों की निशानदेही पर जतिन की लाश को बरामद कर लिया है. फिलहाल तीनों आरोपी पुलिस की गिरफ्त में है.
class 11th student murdered